«Shapekoense» darvozaboni Danilu Palelya aviahalokat vaqtida olingan jarohatlari tufayli shifoxonada jon berdi. Bu haqda revo30.com xabar tarqatdi. Darvozabon halokatdan omon qolgan 5 kishidan biri edi. Ayni vaqtda «Shapekoense» himoyachisi Alan Rushel va yarim himoyachi Jyekson Follmann shifoxonada. Boliviyadan Kolumbiyaga uchgan samolyot bortida jami 81 kishi bo‘lgan: 72 yo‘lovchi (48 kishi klub delegatsiyasi vakillari va 21 nafar jurnalist) va ekipajning 9 nafar a’zosi. Ulardan 76 kishining o‘limi tasdiqlangan.